cyanic-selkie/wikianc huggingface dataset:
চেলসি ফুটবল ক্লাব
জনপ্রিয় সংস্কৃতি
ক্লাবের সাথে চেলসি হেডহান্টার্স নামের যুক্ত একটি ফুটবল ফার্মের কুখ্যাতির কারণে, চেলসি ২০০৪ সালের দ্য ফুটবল ফ্যাক্টরিসহ ফুটবল গুন্ডামি সম্পর্কিত বিভিন্ন চলচ্চিত্রে স্থান পেয়েছে। হিন্দি চলচ্চিত্র ঝুম বারাবার ঝুমেও চেলসিকে দেখা গেছে। ২০১১ সালের এপ্রিল মাসে মন্টিনেগ্রেও কমেডি সিরিজ নিজেসমো মি অদ জুচের একটি পর্ব তৈরি করে যেখানে চেলসিকে উয়েফা চ্যাম্পিয়নস লিগে খেলার যোগ্যতা অর্জনের জন্য এফকে সুতেস্কা নিকসিচের বিপক্ষে খেলেছিল।
১৯৫০-এর দশকের আগ পর্যন্ত, ক্লাবটির সাথে মিউজিক হলের দীর্ঘদিনের সম্পর্ক ছিল; তাদের সাফল্যের ঘাটতি প্রায়ই জর্জ রোবের মতো কৌতুকাভিনেতাদের জন্য মালমশলার যোগান দিতো। এটির চুড়ান্ত রূপ ছিল ১৯৩৩ সালে কৌতুকাভিনেতা নর্মান লংয়ের একটি হাস্যরসাত্মক গান, যার শিরোনাম ছিল "অন দ্য ডে দ্যাট চেলসি ওয়েন্ট অ্যান্ড ওন দ্য কাপ", যার গানের কথায় বিভিন্ন অদ্ভুত এবং অসম্ভাব্য ঘটনার ধারাবাহিক বর্ণনার মাধ্যমে এমন এক কাল্পনিক দিনের কথা ফুটিয়ে তোলে যখন চেলসি অবশেষে একটি ট্রফি জিতেছিল। আলফ্রেড হিচককের ১৯৩৫ সালের চলচ্চিত্র দ্য থার্টি নাইন স্টেপসে, মিস্টার মেমরি দাবি করেছেন যে চেলসি শেষবার কাপ জিতেছিল ৬৩ খ্রিস্টপূর্বাব্দে, "সম্রাট নিরোর উপস্থিতিতে।" মাইন্ডারের ১৯৮০ সালের একটি পর্বের দৃশ্য স্ট্যামফোর্ড ব্রিজে চেলসি এবং প্রেস্টন নর্থ এন্ডের মধ্যে একটি বাস্তব ম্যাচ চলাকালীন সময় চিত্রায়িত হয়েছিল যেখানে টেরি ম্যাকক্যান (ডেনিস ওয়াটারম্যান) ছাদবারান্দায় দাঁড়িয়ে থাকে।
ডেভেলপমেন্ট স্কোয়াড এবং একাডেমি
খেলোয়াড়রা প্রথম দলের হয়ে অন্তত একটি ম্যাচ খেলেছে
'''
কোচিং স্টাফ
{|class="wikitable" !পদ !কর্মী
উল্লেখযোগ্য ম্যানেজার
নিম্নলিখিত ম্যানেজাররা চেলসির দায়িত্ব থাকাকালীন সময়ে কমপক্ষে একটি ট্রফি জিতেছেন:
ক্লাব কর্মকর্তা
{|class="wikitable" !পদ !নাম
চেলসি নারী
চেলসি একটি নারী ফুটবল দলও পরিচালনা করে যার নাম চেলসি ফুটবল ক্লাব উইমেন, যা আগে চেলসি লেডিস নামে পরিচিত ছিল। তারা ২০০৪ সাল থেকে পুরুষ দলের সাথে যুক্ত এবং ক্লাবের কমিউনিটি ডেভেলপমেন্ট প্রোগ্রামের অংশ। তারা কিংসমিডোতে তাদের ঘরের ম্যাচ খেলে। মাঠটি পূর্বে ইএফএল লিগ টু ক্লাব এএফসি উইম্বলনের ঘরের মাঠ ছিল। দক্ষিণ বিভাগের বিজয়ী হিসেবে দলটি ২০০৫ সালে প্রথমবারের মতো প্রিমিয়ার বিভাগে উন্নীত হয়। ক্লাবটি ২০০৩ থেকে ২০১৩ সালের মধ্যে নয়বার সারে কাউন্টি কাপ জিতেছিল। ২০১০ সালে, চেলসি লেডিস এফএ উইমেনস সুপার লিগের আটটি প্রতিষ্ঠাতা সদস্যের একজন ছিল। ২০১৫ সালে, চেলসি লেডিস ওয়েম্বলি স্টেডিয়ামে নটস কাউন্টি লেডিসকে পরাজিত করে প্রথমবারের মতো এফএ উইমেনস কাপ জিতেছিল এবং এক মাস পরে তাদের প্রথম এফএ ডব্লিউএসএল শিরোপা জেতার মাধ্যমে লিগ এবং কাপ দ্বৈত অর্জন করেছিল। ২০১৮ সালে, তারা দ্বিতীয় বারের মতো লিগ এবং এফএ কাপ ডাবল জিতে। দুই বছর পর, ২০২০ সালে, তারা তৃতীয় লিগ শিরোপা এবং প্রথমবারের মতো এফএ নারী লীগ কাপ জিতে তাদের দ্বৈত সাফল্যের পুনরাবৃত্তি করে। ২০২০-২১ মৌসুমে, চেলসি লিগ, এফএ কাপ এবং লিগ কাপ জিতে ঘরোয়া ট্রেবল অর্জন করে। এছাড়া, তারা প্রথমবারের মতো উয়েফা উইমেনস চ্যাম্পিয়ন্স লিগের ফাইনালে পৌঁছায় যেখানে বার্সেলোনার কাছে ৪-০ গোলে হেরে যায়।
চেলসি পুরুষ দলের প্রাক্তন অধিনায়ক জন টেরি চেলসি নারী দলের সভাপতি।
মেহদী কারসেলা
মেহদী ফ্রান্সোয়েস কারসেলা-গন্সালেস (المهدي كارسيلا; জন্ম: ১ জুলাই ১৯৮৯) হলেন বেলজিয়ামে জন্মগ্রহণকারী সাবেক বেলজীয় এবং মরক্কোর একজন পেশাদার ফুটবলার, যিনি স্পেনীয় ক্লাব গ্রানাদা হতে স্ট্যান্ডার্ড লিজে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
৬২
৬২ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর মারিয়াস ও আফিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১৫ বছর; রোম প্রতিষ্ঠার বছর)। এই বছরকে ৬২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ধর্মীয় নিপীড়ন
থাম্ব|ধর্মীয় নিপীড়ন সম্পর্কে একটি নিবন্ধ ধর্মীয় নিপীড়ন (Religious persecution) হলো কোনো একটি মানুষকে বা কোনো একটি ধর্মসম্প্রদায়ের মানুষকে তাদের ধর্মবিশ্বাসের অজুহাতে শারীরিক ও মানসিক ভাবে বিপর্যস্ত করা। কোনো একটি ব্যক্তির ভয়ংকর ধর্মান্ধতা ধর্মীয় নিপীড়নের কারণ হয়ে উঠতে পারে। একটি ব্যক্তির জন্য পুরো সম্প্রদায়ের সম্মান কলঙ্কিত হয়। সামাজিক ক্ষেত্রে অমানবিকতা ও নিসংশ্রতা ক্রমে হিংস্রতা ও নিপীড়ন প্রবনতার কারণ হয়ে ওঠে। নিপীড়নের ফলে কিছু মানুষকে সমাজের দ্বিতীয় শ্রেনীর নাগরিক হিসাবে প্রতিপন্ন করা হয় এবং ব্যক্তিটির স্বাধীনতা হরণ হয়। সমাজে বাঁচার অধিকার, বিশ্বস্ততা এবং উদারতার প্রতি একটি প্রশ্ন চিহ্ন দেখা দেয়।
বেতেম্য়ান ধর্মীয় নিপীড়ন সম্বন্ধে বলেছেন , It must be personally costly... It must be unjust and undeserved... it must be a direct result of one's faith. জাতিগত ধর্মীয় বিশ্বাসও কখনো কখনো ধর্মীয় নিপীড়নের কারণ হয়ে ওঠে। ঐতিহাসিকভাবে জার্মানিতে ইহুদিদের প্রতি আক্রমণ, মিয়ানমারে রোহিঙ্গা মুসলিম জনগোষ্ঠীর উপর চালিত হত্যাকাণ্ড, ভারতের আসামে বাঙালিদের প্রতি আক্রমণ পরবর্তী ক্ষেত্রে হত্যাকান্ডের রূপ নিয়েছে।
উসামা ইবনে যায়িদ
উসামা ইবনে যায়িদ  হিজরতের ৭ বছর পূর্বে (৬১৫ খ্রিস্টাব্দে) মক্কায় জন্মগ্রহণ করেন। কারো কারো মতে তিনি হিজরতের ১০ বছর পূর্বে জন্মগ্রহণ করেন। তার পিতা মুহাম্মাদ সল্লাল্লাহু আলাইহি ওয়াসাল্লাম এর দত্তক পুত্র এবং তার মাতার ঘনিষ্টতা রাসুল এর মায়ের মতো হওয়ার কারণে তাকে রাসুল এর নাতি হিসেব বিবেচনা করা হতো।রাসুল তাকে তার নিজ সন্তানের মতো লালন-পালন করেন। তার মাতা ছিলেন রাসুল  এর জননী হজরত আমিনার দাসি।যদিও তার পিতা ছিলেন সাদা ও খাটো, উসামা ছিলেন কালো,লম্বা ও পাতলা।উসামার যৌবনকালে   মুহাম্মাদ সা. এর একটি দামী চাদর ছিল। তিনি মাত্র একটি জুমার তা ব্যবহার করে উসামাকে উপহার দিয়ে দেন।দশ বছর বয়সে উসামা উহুদ যুদ্ধে অংশগ্রহণের ইচ্ছা পোষণ করেন কিন্তু ছোট হওয়ার কারণে তিনি অনুমতি পান নি।সতের বছর বয়সে তিনি প্রথম খন্দকের যুদ্ধে অংশগ্রহণ করেন।হুনাইনের যুদ্ধে মুসলিম বাহিনী অতর্কিত আক্রমনের শিকার  হয়,উসামা ছিলেন সেই ছয় জনের  মধ্যে একজন যারা রাসুল সা. এর সাথে যুক্ত হয়ে শত্রু বাহিনীর বিরুদ্ধে রুখে দাঁড়ান এবং পরাজয়কে বিজয়ের রূপদান করেন।
জীবনীক্রম
হিজরাতের পূর্বে মক্কায় নবুওয়াতের সপ্তম বছর চলছে। রাসূলুল্লাহ সা. ও তার সাহাবীরা তখন কুরাইশদের চরম বাড়াবাড়ির শিকার। ইসলামী দাওয়াতের কঠিন দায়িত্ব ও বোঝা পালন করতে গিয়ে পদে পদে তিনি নানা রকম দুঃখ বেদনা ও মুসীবতের সম্মুখীন হচ্ছেন। এমন সময় তার জীবনে একটু খুশির আলোক আভা দেখা দিল। সুসংবাদ দানকারী খুশীর বার্তা নিয়ে এলো, ‘উম্মু আয়মন’ একটি পুত্র সন্তান প্রসব করেছেন। রাসূলুল্লাহর সা. পবিত্র মুখমণ্ডল আনন্দে উদ্ভাসিত হয়ে উঠলো। সেই সৌভাগ্যবান নবজাতক, যার ধরাপৃষ্ঠে আগমণ সংবাদে আল্লাহর রাসূল সা. এত উৎফুল্ল হয়েছিলেন, তিনি উসামা ইবন যায়িদ।
শিশুটির ভূমিষ্ঠ হওয়ার সংবাদে রাসূলুল্লাহর সা. এত উৎফুল্ল হওয়াতে সাহাবীরা কিন্তু বিস্মিত হননি। কারণ, রাসূলুল্লাহর সা. নিকট শিশুটির মাতা-পিতার স্থান সম্পর্কে সবাই অবগত ছিলেন। শিশুটির মা ‘বারাকা আল হাবাশিয়্য’- যিনি ‘উম্মু আয়মন’ নামে পরিচিত। তিনি ছিলেন রাসূলুল্লাহর সা. জননী হযরত আমিনার দাসী। তার জীবনকালে এবং ওয়াফাতের পরও এ মহিলা রাসূলুল্লাহকে সা. প্রতিপালন করেছিলেন। রাসূলুল্লাহ সা. দুনিয়াতে চোখ মেলে তাঁকেই মা বলে বুঝতে শেখেন। অত্যন্ত গভীর ও অকৃত্রিমভাবে রাসূলুল্লাহ সা. তাঁকে ভালোবাসতেন। প্রায়ই তিনি বলতেনঃ ‘আমার মায়ের পর ইনিই আমার মা এবং আমার আহলদের অবশিষ্ট ব্যক্তি। এ সম্মানিত মহিলাই হচ্ছেন এ নবজাতকের গৌরবান্বিত মা।
শিশুটির পিতা হলেন রাসূলুল্লাহর সা. স্নেহভাজন, ইসলাম-পূর্ব যুগের ধর্মপুত্র, বিশ্বস্ত সংগী, ইসলামের পর রাসূলুল্লাহর সা. সর্বাধিক প্রিয় ব্যক্তি- যায়িদ ইবন হারিসা রা.।
রাসূলুল্লাহর সা. সাথে মক্কার সমগ্র মুসলিম সমাজ শিশুটির ভূমিষ্ঠ হওয়ার সংবাদে উৎফুল্ল হয়েছিল। শিশুর পিতাকে যেমন তারা উপাধি দিয়েছিল ‘হিববু রাসুলিল্লাহ’, তেমনি তারা তাকে উপাধি দিল ‘ইবনুল হিব্‌ব’ বা রাসূলুল্লাহর সা. প্রীতিভাজনের পুত্র। তাদের এ উপাধি দান কিন্তু যথার্থই হয়েছিল। রাসূল সা. তাকে এত অধিক ভালোবেসেছিলেন যে, তা দেখে বিশ্ববাসীর ঈর্ষা হয়। উসামা ছিলেন রাসূলুল্লাহর সা. দৌহিত্র হাসান ইবন ফাতিমার সমবয়সী। হাসান ছিলেন তার নানা রাসূলুল্লাহর সা. মত দারুণ সুন্দর। আর উসামা ছিলেন তার হাবশী মা’র হাবশী মা’র মত কালো ও খাঁদা নাক বিশিষ্ট। কিন্তু রাসূল সা. তাদের দু’জনকে স্নেহ ও ভালোবাসার ক্ষেত্রে মোটেই কম বেশি করতেন না। তিনি উসামাকে বসাতেন এক উরুর ওপর এবং হাসানকে অন্য উরুর ওপর। তারপর দু’জনকে একসাথে বুকের মাঝে চেপে ধরে বলতেনঃ ‘হে আল্লাহ, আমি তাদের দু’জনকে ভালোবাসি, তুমিও তাদের উভয়কে ভালোবাস।’
শিশু উসামার প্রতি রাসূলুল্লাহর সা. স্নেহ ও ভালোবাসা কত গভীর ও প্রবল ছিল তা বুঝা যায় একটি ঘটনা দ্বারা। শিশু উসামা একবার দরজার চৌকাঠে ধাক্কা খেয়ে পড়ে গেল। তার কপাল কেটে রক্ত বের হতে লাগলো। রাসুল সা. প্রথমে হযরত আয়িশাকে রা. রক্ত মুছে দিতে বললেন। কিন্তু তাতে স্বস্তি পেলেন না। তিনি নিজেই উঠে গিয়ে রক্ত মুছে ক্ষতস্থানে চুমু দিতে লাগলেন এবং মিষ্টি মধুর ও দরদ মিশ্রিত কথা বলে তাকে শান্ত করতে লাগলেন।
শৈশবের মত যৌবনেও উসামা রাসূলুল্লাহর সা. ভালোবাসা লাভ করেন। একবার কুরাইশদের অন্যতম নেতা হাকীম ইবন হিযাম ইয়ামনের ‘যী ইয়াযিন’ বাদশার একখানা মূল্যবান চাদর ইয়ামন থেকে পঞ্চাশ দীনার দিয়ে খরীদ করেন। চাদরখানি তিনি রাসূলুল্লাহকে সা. উপহার দিতে চাইলে তিনি গ্রহণ করতে অস্বীকৃতি জানান। কারণ, হাকীম তখনও মুশরিক ছিলেন। তবে রাসূল সা. তার নিকট থেকে অর্থের বিনিময়ে চাদরখানি খরিদ করেন। এক জুমআর দিন একবার মাত্র সে চাদরখানি রাসূল সা. পরেন। তারপর তিনি তা উসামার গায়ে পরিয়ে দেন। উসামা সে চাদরখানি প’রে তার সমবয়সী মুহাজির ও আনসার যুবকদের সাথে সকাল সন্ধ্যা ঘুরে বেড়াতেন।
যৌবনে উসামার মধ্যে এমন সব চারিত্রিক সৌন্দর্য ও গুণাবলী বিকশিত হলো যা সহজেই রাসূলুল্লাহর সা. স্নেহ ও ভালোবাসা অর্জন করতে সক্ষম হয়। তীক্ষ্ণ মেধা, দুঃসাহস, বিচক্ষণতা, পূতঃপবিত্র চরিত্র এবং তাকওয়া ও পরহিযগারী ছিল তার বিশেষ বৈশিষ্ট্য।
উহুদ যুদ্ধের দিন উসামা তার সমবয়সী আরো কতিপয় কিশোর সাহাবীর সাথে উপস্থিত হলেন রাসূলুল্লাহর সা. সামনে। তাদের সবার ইচ্ছা জিহাদে অংশগ্রহণ করা। রাসূলুল্লাহ সা. তাদের মধ্য থেকে কয়েক জনকে নির্বাচন করলেন এবং অপ্রাপ্ত বয়স্ক হওয়ার কারণে অন্যদের ফিরিয়ে দিলেন। উসামা প্রত্যাখ্যাত হয়ে বাড়ীতে ফিরছেন। চোখ দু’টি তার পানিতে টলমল। তার ব্যথা, রাসূলুল্লাহর সা. পতাকাতলে জিহাদের সুযোগ থেকে তিনি বঞ্চিত হলেন।
খন্দকের যুদ্ধ সমুপস্থিত। উসামাও হাজির। তার সাথে আরো কয়েকজন কিশোর সাহাবী। রাসূলুল্লাহ সা. সৈনিক বাছাই করছেন। উহুদের মত এবারো তাঁকে ছোট বলে বাদ দেওয়া না হয়, এজন্য পায়ের আাঙ্গুলে ভর দিয়ে উঁচু হয়ে দাঁড়ালেন। তার আগ্রহ দেখে রাসূলুল্লাহর সা. অন্তর নরম হলো। তাকে নির্বাচন করলেন। তরবারি কাঁধে ঝুলিয়ে উসামা চললেন জিহাদে। তিনি তখন ১২/১৩ বছরের এক কিশোর।
কোন কোন বর্ণনায় বলা হয়েছে, অপ্রাপ্ত বয়স্ক হওয়ার কারণে প্রথম পর্যায়ের অভিযান সমূহে তিনি অংশগ্রহণের সুযোগ পাননি। ‘হারকা’ অভিযানে তিনি সর্বপ্রথম অংশগ্রহণ করেন। সাত অথবা আট হিজরীতে এ অভিযান পরিচালিত হয়। তখন তার বয়স চৌদ্দ। কিন্ত তার সীমাহীন যোগ্যতার কারণে রাসূল সা. তাঁকে অভিযানের নেতৃত্ব দান করেন। এ অভিযানের অভিজ্ঞতা সম্পর্কে তিনি নিজেই বর্ণনা করেছেনঃ ‘রাসূল সা. আমাদেরকে ‘হারকা’র দিকে পাঠালেন। শত্রুরা পরাজিত হয়ে পালাতে শুরু করলো। আমি এক আনসারী সিপাহীর সাথে পলায়নরত এক সৈনিকের পিছু ধাওয়া করলাম। যখন সে আমাদের নাগালের মধ্যে এসে গেল, জোরে জোরে ‘লা-ইলাহা ইল্লাল্লাহু’ বলে উঠলো। তার এ ঘোষণায় আনসারী হাত গুটিয়ে নিল; কিন্তু আমি বর্শা ছুড়ে তাকে গেঁথে ফেললাম। সে মারা গেল। অভিযান থেকে ফেরার পর বিষয়টি রাসূলুল্লাহর সা. কর্ণগোচর হলো। তিনি আমাকে বললেনঃ উসামা, কালিমা তাইয়্যেবা পড়ার পর তুমি একটি লোককে হত্যা করেছ। আমি বললাম, প্রাণ বাঁচানোর জন্য সে এমনটি করেছে। তিনি আমার কথায় কান দিলেন না। একই কথা বার বার আওড়াতে লাগলেন। আমি তখন এত অনুতপ্ত হলাম যে, মনে মনে বললাম, ‘হায়! আজকের পূর্বে যদি আমি ইসলাম গ্রহণ না করতাম।’ অন্য একটি বর্ণনায় এসেছে, রাসূল সা. তাঁকে বলেনঃ ‘তুমি তার অন্তর ফেঁড়ে দেখলে না কেন?’
হুনাইনের যুদ্ধে মুসলিম বাহিনী পরাজিত হয়ে পালাতে লাগলো। উসামা তখন রাসূলুল্লাহর সা. চাচা আব্বাস, আবু সুফিয়ান ইবনুল হারিসসহ মাত্র ছ’জন সাহাবীর সাথে শত্রু বাহিনীর বিরুদ্ধে অটল হয়ে রুখে দাঁড়ালেন। বীর বিশ্বাসীদের ক্ষুদ্র এই দলটির সাহায্যে রাসূলুল্লাহ সা. সেদিন নিশ্চিত পরাজয়কে বিজয়ের রূপদান করেন এবং পলায়নরত মুসলিম বাহিনীকে মুশরিক বাহিনীর হাত থেকে রক্ষা করেন।
মক্কা নিজয়েও উসামা ছিলেন রাসূলুল্লাহর সা. সংগী। রাসূলুল্লাহর সা সাথে একই বাহনে সওয়ার হয়ে তিনি মক্কায় প্রবেশ করেন। রাসূলুল্লাহর সা. সাথে উসামা, বিলাল ও উসমান ইবন তালহা এ তিন ব্যক্তিই সেদিন কা’বার অভ্যন্তরে প্রবেশের সৌভাগ্য অর্জন করেছিলেন। এ চারজনের পরই কা’বার দ্বার রুদ্ধ করে দেওয়া হয়েছিল।
উসামা তার পিতা সেনাপতি যায়িদ ইবন হারিসার সাথে মুতা অভিযানে অংশগ্রহণ করেছিলেন। তখন তার বয়স আঠারো বছরেরও কম। এ যুদ্ধে তিনি স্বচক্ষে প্রত্যক্ষ করেন পিতার শাহাদাত। তবে তিনি মুষড়ে পড়েননি। পিতার শাহাদাত বরণের পর যথাক্রমে জা’ফর ইবন আবী তালিব ও আব্দুল্লাহ ইবন রাওয়াহার নেতৃত্বে বাহাদুরের মত লড়াই করেন। যায়িদের মত এ সেনাপতিও শাহাদাত বরণ করলে তিনি সেনাপতি খালিদ ইবন ওয়ালিদের নেতৃত্বে যুদ্ধ করেন এবং মুসলিম বাহিনীকে রোমান বাহিনীর পাঞ্জা থেকে উদ্ধার করেন। মূতার প্রান্তরে পিতা যায়িদের মরদেহ আল্লাহর হাওয়ালা করে যে ঘোড়ার ওপর তিনি শহীদ হয়েছিলেন, তার ওপর সওয়াব হয়ে তিনি মদীনায় ফিরে এলেন।
একাদশ হিজরীতে রাসূল সা. রোমান বাহিনীর সাতে একটা চূড়ান্ত যুদ্ধের জন্য সেনাবাহিনী প্রস্তুত করার নির্দেশ দিলেন। হযরত আবু বকর, ‘উমার, সা’দ ইবন আবী ওয়াক্কাস, আবু উবাইদা ইবনুল জাররাহ প্রমুখ প্রথম কাতারের সমর বিশারদ সাহাবী এ বাহিনীর অন্তর্ভুক্ত হলেন। রাসূল সা. উসামা বিন যায়িদকে এ বাহিনীর সর্বাধিনায়ক নিয়োগ করেন। তখন তার বয়স বিশের কাছাকাছি। রাসূল সা. গাযা উপত্যকার নিকটবর্তী ‘বালকা’ ও ‘দারুম আল কিলয়ার’ আশে পাশে সীমান্তে ছাউনি ফেলার নির্দেশ দিলেন।
বাহিনী যাত্রার জন্য প্রস্তুত হলো। এদিকে রাসূল সা. পীড়িত হয়ে পড়লেন। রাসূলুল্লাহর সা. রোগ বৃদ্ধি পাওয়ায় বাহিনীসহ তিনি যাত্রাবিরতি করে মদীনার উপকণ্ঠে ‘জুরুফ’ নামক স্থানে প্রতীক্ষা করতে থাকেন। সেখান থেকে প্রতিদিন তিনি রাসূলুল্লাহকে সা. দেখতে আসতেন। উসামা বলেন ‘রাসূলুল্লাহর সা. রোগ বৃদ্ধি পেলে আমি দেখতে গেলাম। আরো অনেকে আমার সংগে ছিলেন। ঘরে প্রবেশ করে দেখলাম, রাসূল সা. চুপ করে আছেন। রোগের প্রচণ্ডতায় তিনি কথা বলতে পারছেন না। আমাকে দেখে প্রথমে তিনি আসমানের দিকে হাত উঠালেন, তারপর আমার শরীরের ওপর হাত রাখলেন। আমি বুঝলাম, তিনি আমার জন্য দু’আ করছেন।’
রাসূলুল্লাহর সা. ইনতিকাল হলো। খবর পেয়ে তিনি মদীনায় ছুটে এলেন এবং কাফন দাফনে অংশগ্রহণ করলেন। রাসূলুল্লাহর সা. পবিত্র মরদেহ কবরে নামানোর সৌভাগ্যও তিনি লাভ করেন।
হযরত আবু বকর রা. খলিফা নির্বাচিত হলেন। তিনি উসামাকে যাত্রার নির্দেশ দিলেন। কিন্তু আনসারদের ছোট্ট একটি দল মনে করলেন এ মুহূর্তে বাহিনীর যাত্রা একটু বিলম্ব করা উচিত। এ ব্যাপারে খলিফার সাথে কথা বরার জন্য তারা হযরত উমারকে রা. অনুরোধ করলেন। তারা উমারকে এ কথাও বললেন, যদি তিনি তার সিদ্ধান্তে অটল থাকেন, তাহলে অন্ততঃ তাঁকে অনুরোধ করবেন, উসামা থেকে একজন অধিক বয়সের লোককে যেন আমাদের সেনাপতি নিয়োগ করে।
হযরত আবু বকর বসে ছিলেন। হযরত ’উমারের রা. মুখে আনসারদের বক্তব্য শোনার সাথে সাথে লাফিয়ে উঠে দাঁড়ালেন এবং ফারুকে আযমের দাড়ি মুট করে ধরে উত্তেজিত কণ্ঠে বলে উঠলেনঃ ‘ওহে খাত্তাবের পুত্র! আপনার মা নিপাত যাক! আপনি আমাকে নির্দেশ দিচ্ছেন রাসূলুল্লাহর সা. নিয়োগ করা ব্যক্তিকে অপসারণ করতে? আল্লাহর কসম, আমার দ্বারা কক্ষণো তা হবেনা।’
’উমার রা. ফিরে এলেন। লোকেরা জিজ্ঞেস করলো, সমাচার কি? বললেনঃ তোমাদের সকলের মা নিপাত যাক! তোমাদের জন্য আল্লাহর রাসূলের খলিফার নিকট থেকে অনেক কিছুই আমাকে শুনতে হলো।
যুবক কমাণ্ডারের নেতৃত্বে বাহিনী মদীনা থেকে রওয়ানা হলো। খলিফা আবু বকর রা. চললেন কিছুদূর এগিয়ে দিতে। উসামা ঘোড়ার পিঠে, খলিফা পায়ে হেঁটে। উসামা বললেনঃ ‘হে রাসূলুল্লাহ সা. খলিফা! আল্লাহর কসম, হয় আপনি ঘোড়ায় উঠুন, না হয় আমি নেমে পড়ি।’ খলিফা বললেনঃ ‘আল্লাহর কসম, তুমিও নামবে না, আমিও উঠবো না। কিছুক্ষণ আল্লাহর পথে আমার পদযুগল ধুলিমলিন হতে দোষ কি?’ তারপর উসামাকে বললেনঃ ‘তোমার দ্বীন, তোমার আমানতদারী এবং তোমার কাজের সমাপ্তি আল্লাহর কাছে ন্যস্ত করলাম। রাসূলুল্লাহ সা. যে নির্দেশ তোমাকে দিয়েছেন, তা কার্যকর করা উপদেশ তোমাকে দিচ্ছি।’ তারপর উসামার দিকে একটু ঝুঁকে বললেনঃ ‘তুমি যদি ’উমারের দ্বারা আমাকে সাহায্য করা ভালো মনে কর, তাকে আমার কাছে থেকে যাওয়ার অনুমতি দাও।’ উসামা আবু বকরের আবেদন মঞ্জুর করলেন। উমারকে মদীনায় খলিফার সংগে থাকার অনুমতি দিলেন।
উসামা রাসূলুল্লাহর সা. আদেশ অক্ষরে অক্ষরে বাস্তবায়ন করেন। মুসলিম অশ্বারোহী বাহিনী ফিলিস্তিনের ‘বালকা’ ও ‘কিলায়াতুত দারুম’ সীমান্ত পদানত করে। ফলে এ অঞ্চল থেকে মুসলমানদের জন্য রোমান ভীতি চিরতরে দূরীভূত হয় এবং গোটা সিরিয়া, মিসর ও উত্তর আফ্রিকাসহ কৃষ্ণসাগর পর্যন্ত বিস্তীর্ণ ভূভাগের বিজয়দ্বার উন্মুক্ত হয়।
এ অভিযানে তিনি তার পিতার হত্যাকারীকে হত্যা করে পিতৃহত্যার প্রাতিশোধ নেন। যে ঘোড়ার ওপর তার পিতা শহীদ হয়েছিলেন, তার পিঠে বিপুল পরিমাণ গণিমাতের ধন সম্পদ বোঝাই করে তিনি বিজয়ীর বেশে মদীনায় ফিরে এলেন। খলিফা আবু বকর রা. মুহাজির ও আনসারদের বিরাট একটি দল সহ মদীনার উপকণ্ঠে তাঁকে স্বগত জানান। উসামা মদীনায় পৌঁছে মসজিদে নববীতে দু’রাকায়াত নামায আদায় করে বাড়ি যান। ঐতিহাসিকরা তার এ বিজয় সম্পর্কে মন্তব্য করেছেনঃ ‘উসামার বাহিনী অপেক্ষা অধিকতর নিরাপদ ও গণিমাত লাভকারী অন্য কোন বাহিনী আর দেখা যায়নি।’
রাসূলুল্লাহর সা. অর্পিত দায়িত্ব যথাযথ পালন এবং প্রখর ব্যক্তিত্বের জন্য উসামা মুসলিম সমাজের ব্যাপক ভালোবাসা ও শ্রদ্ধা লাভ করেছিলেন। দ্বিতীয় খলিফা হযরত উমার রা. নিজ পুত্র হযরত আবদুল্লাহ ইবন উমার অপেক্ষা উসামার ভাতা বেশি নির্ধারণ করেন। হযরত আবদুল্লাহ ক্ষব্ধ হয়ে অভিযোগ করেনঃ ‘আব্বা, উসামার ভাতা চার হাজার, আর আমার ভাতা তিন হাজার। আমার পিতা অপেক্ষা তার পিতা অধিক মর্যাদাবান ছিলেন না এবং আমার থেকেও তার মার্যাদা বেশি নয়।’ জবাবে হযরত উমার বলেনঃ ‘আফসোস! তোমার পিতার চেয়ে তার পিতা রাসূলুল্লাহর সা. অধিক প্রিয় ছিলেন এবং তোমার থেকেও সে রাসূলুল্লাহর সা. বেশি প্রিয় ছিল।’ হযরত আবদুল্লাহ রা. আর কোন উচ্চবাচ্য করেননি।
উসামার সাথে খলিফা ’উমারের দেখা হলেই বলতেনঃ ‘স্বাগতম, আমার আমীর।’ এমন সম্বোধনে কেউ বিস্মিত হলে তিনি বলতেনঃ ‘রাসূলুল্লাহ সা. তাকে আমার আমীর বা নেতা বানিয়েছিলেন।
উসমানের খিলাফতকালে ফিতনা-ফাসাদের আশংকায় রাষ্ট্রীয় কোন দায়িত্ব গ্রহণ করেননি। তবে হিতাকাংখী মুসলিম হিসাবে সর্বদা খলিফাকে সৎ পরামর্শ দিতেন এবং গোপনে গণ-অসন্তোষের বিষয়ে খলিফার সাথে আলোচনা করতেন।
উসমানের মৃত্যুর পর যখন বিশৃংখলা দেখা দিল, তিনি সম্পূর্ণ নিরপেক্ষতা অবলম্বন করলেন। আলী ও মুয়াবিয়ার বিরোধ থেকে সম্পূর্ণ দূরে থাকলেন। এ সময় আলীকে একবার তিনি বলে পাঠালেন, ‘আপনি যদি বাঘের চোয়ালের মধ্যে ঢুকতেন, আমিও সন্তুষ্টচিত্তে ঢুকে যেতাম। কিন্তু এ ব্যাপারে অংশগ্রহণের আমার বিন্দুমাত্র আগ্রহ নেই।’ মুসলমানদের রক্তপাতের ভয়ে যদিও তিনি এ দ্বন্দ্বে জড়াতে চাননি, তবে তিনি আলীকে সত্যপন্থী বলে মনে করতেন। এ কারণে, আলীকে সাহায্য না করার জন্য শেষ জীবনে তাওবাহ করেছেন।
উসামা প্রতিপালিত হয়েছিলেন নবীগৃহে। এ কারণে অগাধ জ্ঞানের অধিকারী হওয়া তার উচিত ছিল। নবী মুহাম্মাদের ওয়াফাতের সময় তার বয়স হয়েছিল মাত্র আঠারো বছর। বয়ঃপ্রাপ্ত হওয়ার পর মুহাম্মাদের দীর্ঘ সাহচর্য লাভের সুযোগ তিনি পাননি। এ কারণে, এ ক্ষেত্রে তিনি আবদুল্লাহ ইবন আব্বাস, আবদুল্লাহ ইবন উমার প্রমুখ সাহাবীদের মত আশানুরূপ সাফল্য লাভ করেননি। তিনি নবীর বহু বাণী স্মৃতিতে সংরক্ষণ করেছিলেন। বিশিষ্ট সাহাবীরাও মাঝে মাঝে শরীয়াতের নির্দেশ জানার জন্য তার শরণাপন্ন হতেন। সা’দ ইবন আবী ওয়াক্কাস ‘তাউন’ বা প্লেগ সম্পর্কে শরীয়াতের কোন নির্দেশ না পেয়ে উসামাকে জিজ্ঞেস করেছিলেন, ‘তাউন’ বা প্লেগ সম্পর্কে রাসূলুল্লাহর নিকট থেকে কিছু শুনেছেন কি? তিনি এ সম্পর্কে রাসূলুল্লাহর একটি বাণী সা’দের নিকট বর্ণনা করেন। তার বর্ণিত হাদীসের সংখ্যা সর্বমোট একশ’ আটাশটি। তন্মধ্যে পনেরটি ইমাম বুখারী ও ইমাম মুসলিম উভয়ে বর্ণনা করেছেন। হাসান, মুহাম্মাদ ইবন আব্বাস, আবু হুরাইরা, কুরাইব, আবু উসমান নাহদী, ’আমর ইবন উসমান, আবু ওয়ায়িল, আমের ইবন সা’দ, হাসান বসরী প্রমুখ সাহাবী ও তাবঈ তার থেকে হাদীস বর্ণনা করেছেন।
যেহেতু নবীগৃতে তিনি প্রতিপালিত হয়েছিলেন এবং নবী মুহাম্মাদের নিকট তার যাতায়াত ছিল অবাধ, এ কারণে নবীর শিক্ষার যথেষ্ট প্রভাব তার ওপর পড়েছিল। অধিকাংশ সফরে মুহাম্মাদের সাথে একই বাহনে আরোহী হতেন। এ কারণে মুহাম্মাদের সেবার সুযোগও বেশি পরিমাণে লাভ করেন। অজু ও পবিত্রতার পানি তিনিই অধিকাংশ সময় এগিয়ে দিতেন।
অল্প বয়স্ক হওয়া সত্ত্বেও রাসূলুল্লাহ সা. বিভিন্ন বিষয়ে তার সাথে পরামর্শ করতেন। ইফ্‌ক বা হযরত আয়িশার রা. প্রতি মুনাফিকদের বানোয়াট ও অশালীন উক্তি ছড়িয়ে পড়লে রাসূল সা. ঘনিষ্ঠ যে দু’ব্যক্তির সাথে এ ব্যাপারে পরামর্শ করেন, তারা ছিলেন হযরত আলী ও উসামা রা.।
এ মহান সেনানায়ক হযরত মুয়াবিয়ার খিলাফত কালের শেষ দিকে হিজরী ৫৪ সনে ৬০ বছর বয়সে মদীনায় মৃত্যুবরণ করেন।
মুহাম্মাদের যুগ
তিনি ছিলেন নবী মুহাম্মাদ কর্তৃক নিযুক্ত সবচেয়ে কনিষ্ঠ সেনাপতি।
পিতা
তার বাবা যায়িদ ইবনে হারিসা ৬২৯ খ্রিস্টাব্দে  মুতার যুদ্ধে মৃত্যুবরণ করেন।
বংশধর
মুহাম্মাদ ইবনে উসামা নামে তার একজন পুত্র ছিল।
হন্ডুরাসের ভাষা
স্পেনীয় ভাষা হন্ডুরাসের সরকারি ভাষা। এখানকার প্রায় সবাই স্পেনীয় ভাষাতে কথা বলে। লাখখানেকের মত লোক কিছু আদিবাসী আমেরিকান ভাষাতে কথা বলে। আরও কয়েক হাজার লোক ইংরেজিভিত্তিক একটি ক্রেওল ভাষায় কথা বলে। আন্তর্জাতিক যোগাযোগের ক্ষেত্রে স্পেনীয় ও ইংরেজি ভাষা ব্যবহার করা হয়।
প্রধান আদিবাসী ভাষাগুলো হচ্ছে - গারিফুনা, মিস্কিতো, মায়াঙ্গনা, পেচ/পায়া, তোল, চোর্তি ভাষা।
২০শ শতাব্দীতে এসে স্থানীয় অধিবাসীদের মাঝ থেকে লেঙ্কা ভাষা হারিয়ে যায়। তবে, প্রায় ১,০০,০০০ আদিবাসী জনগোষ্ঠীদের মাঝে এ ভাষার উত্তরণে চেষ্টা চালানো হচ্ছে। এছাড়াও, অভিবাসনকৃত ভাষার মধ্যে রয়েছে - আরবি, আর্মেনীয়, তুর্কি, ইউ চাইনিজ।
গবেষণাকর্ম
২০০১ সালে স্পেনিশ রয়্যাল একাডেমি ডিকশনারীর দ্বাবিংশতিতম সংস্করণের বিশ্বের স্পেনীয়ভাষীয়দের জন্য এএইচএল অমূল্য অবদান রাখে। ১,৯৫০জন হন্ডুরীয় এতে জড়িত ছিলেন। ১৯৯২ সালে প্রকাশিত একবিংশতিতম সংস্করণে ৩০২জন হন্ডুরীয় অংশগ্রহণ করেন। এরফলে নিউ লেক্সিকাল উপাদানে সমৃদ্ধ ঐ সংস্করণটিতে অন্যতম সেরা অংশগ্রহণরূপে হন্ডুরীয়রা অবদান রাখেন।
অভিধান: আই নো ইউ, মসকো
জুয়ান রামোন সারাভিয়ার সম্পাদনায় হন্ডুরাসের স্পেনীয় সাংস্কৃতিক সংস্থা থেকে ‘আই নো ইউ, মসকো - হন্ডুরীয় জনপ্রিয় চিন্তাধারার অভিধান’ প্রকাশিত হয়। এতে ২,৭০০-এর অধিক নিজস্ব হন্ডুরীয় শব্দ অন্তর্ভুক্ত করা হয়।
হন্ডুরাস ডিএলএইচ ভাষা অভিধান
দীর্ঘ চার বছরের পরিশ্রমের পর ২০১৩ সালে ড. ভিক্টর ম্যানুয়েল রামোসের সহায়তায় হন্ডুরান ল্যাঙ্গুয়েজ একাডেমি (এএইচএল) থেকে ‘হন্ডুরাস ল্যাঙ্গুয়েজ ডিকশনারী’ প্রকাশ করা হয়। ওয়েব পোর্টালে ‘হন্ডুরীয়বাদ’ ও ‘হন্ডুরাস ডিএলএইচ ল্যাঙ্গুয়েজ’ অংশ প্রবেশের অধিকার রাখা হয়।
প্রচলিত ভাষাসমূহ
স্পেনীয় অধিগ্রহণের পূর্বে হন্ডুরাসে ডজনের অধিক ভাষায় কথাবার্তা, মতবিনিময় করা হয়। ঐ সময় সর্বাধিক ব্যবহৃত ভাষা হচ্ছে লেঙ্কা ভাষা। স্পেনীয় অধিগ্রহণের পর কাস্তিলিয়ান ভাষা সবচেয়ে বেশি ব্যবহার করা হচ্ছে।
লেঙ্কান ভাষা
হন্ডুরীয় লেঙ্কাদের ভাষা ‘লেঙ্কা’ নামে পরিচিত। এ ভাষাটি বিলুপ্তির দিকে অগ্রসরমান ভাষারূপে বিবেচ্য। এ ভাষায় মাত্র ৩০০ থেকে ৫৯৪জন অধিবাসী কথা বলে থাকেন। হন্ডুরাসের পশ্চিমাঞ্চলীয় ডিপার্টমেন্ট যেমন: লেমপিরা, ইতিবুকা, লা পাজে এ ভাষার লোকেরা অবস্থান করছেন। এছাড়াও সান্তা বারবারা, কোমেয়াগুয়া, ফ্রান্সিসকো মোরাজান ও ভ্যালি’র ন্যায় মধ্যাঞ্চলীয় ডিপার্টমেন্টে স্বল্পসংখ্যক লেঙ্কাভাষী রয়েছেন। স্থানীয় লেঙ্কা অঞ্চলটিতে বহুদেবতাভিত্তিক সমাজ ব্যবস্থা গড়ে উঠেছে। ধারণা করা হয় যে, তারা নাগুয়াল ও উত্তরাধিকার সূত্রে তারা ঈশ্বরের প্রতিনিধিত্ব করছেন।
চোর্তি ভাষা
চোর্তিরা মায়া ভাষার উপ-ভাষায় কথা বলেন ও তারা চোল সম্প্রদায়ের প্রতিনিধিত্ব করছেন। ইতোমধ্যে তারা নিজেদের ভাষাকে বিসর্জন দিয়েছেন ও স্পেনীয় ভাষাকে ব্যবহার করছেন।
গারিফুনা ভাষা
১৬৫৫ ও ১৬৭৫ সালে দুইটি জাহাজে করে আনা আফ্রিকান ক্রীতদাস ও ক্যারিবীয় ভাষী ক্যারিবীয় ইন্ডিয়ানদের সংমিশ্রণে এ ভাষা গড়ে উঠে।
জাতিগোষ্ঠী
ইউতিলা, রোতান ও গুয়ানাজা’র ন্যায় বড় ধরনের দ্বীপপুঞ্জ এবং মোরাত, বারবারেতা, সান্তা এলেনা ও কেয়োস কোচিনোসের ন্যায় ছোট ছোট দ্বীপ নিয়ে বে আইল্যান্ডস গঠিত। হন্ডুরাসের উত্তর উপকূলবর্তী এলাকায় স্থানীয়রা বসবাস করে। ক্রেওল ইংরেজি এ জনগোষ্ঠীর ভাষা। ইংল্যান্ড ও আয়ারল্যান্ড থেকে আসা ব্যক্তিরা ব্যবহার করতো।
তয়াহকা বা সুমো ভাষা
ভাষাবিজ্ঞানীদের মতে, উৎপত্তিগত ও নিয়মগতভাবে তয়াহকা ভাষা ও মিস্কিতো ভাষার মধ্যে কিছুটা মিল রয়েছে। দক্ষিণ আমেরিকা থেকে উদ্ভূত মেক্রো-চিবচা ভাষা বিভাগ থেকে উভয়ের উৎপত্তি।
পায়া ভাষা
এ ভাষার অধিবাসীরা নিজেদেরকে ‘পেচ’ভাষীরূপে উল্লেখ করে থাকে, যার অর্থ হচ্ছে ‘লোক’। এ পরিভাষাটি কেবলমাত্র নিজেদের মাঝেই ব্যবহার করা হয়ে থাকে। বাদ-বাকী জনগোষ্ঠীদের সাথে তারা ‘পেচ-আকুয়া’ বা ‘বুলা’ নামে পরিভাষা ব্যবহার করে। লেহম্যান ও গ্রীনবার্গের মতে, পেচ ভাষাটি ‘চিবচা’ থেকে আহুত। তবে, কেউবা ভিন্নমত পোষণ করেন যে, এ ভাষাটি বিলুপ্ত গোত্রের।
মিস্কিতো জাতিগোষ্ঠী
এ ভাষাটি মেসোআমেরিকনা জাতিগোষ্ঠীর নিজস্ব ভাষা। হন্ডুরাস ও এল সালভাদোরে তারা প্রাক-কলম্বীয় সময়কাল থেকে ব্যবহার করছে। তবে, স্পেনীয় অধিগ্রহণের সময় কেবলমাত্র তিনটি লেঙ্কা ভাষাকে দলিলে লিপিবদ্ধ করা হয়েছিল: মোতা, এন্তেপিকা ও লেপিরা।
কাস্তিলিয়ান
বর্তমানে হন্ডুরাসের সর্বত্র ব্যবহৃত ভাষা হচ্ছে কাস্তিলিয়ান। কাস্তিলিয়া অঞ্চল থেকে এ ভাষার উৎপত্তি ঘটেছে। হন্ডুরাসে ভিন্নধাঁচের স্পেনীয় ভাষা ব্যবহার করা হয় যা হন্ডুরান স্পেনীয় বা হন্ডুরান কাস্তিলিয়ান।
মাতাগাল্পা ভাষা
মিসুমালপান ভাষা পরিবারের বিলুপ্ত ভাষা এটি। নিকারাগায়ু প্রজাতন্ত্রের মূল উচ্চভূমি এবং হন্ডুরাস প্রজাতন্ত্রের এল পারাইসো ডিপার্টমেন্টের প্রধান ভাষা ছিল। এল পারাইসোয় একে ‘চাতোস’ ও ‘সুলস’ ভাষা নামে ডাকা হতো।
শ্রেণীবিন্যাসকরণ
হন্ডুরাসের ভাষাগুলো মূলতঃ প্রধান ছয়টি ভাষা পরিবার থেকে এসেছে। কিছু ভাষার ব্যবহার নেই বললেই চলে। তবে, হন্ডুরাসে লিখিত সকল ভাষাকে যথোপযুক্তভাবে শ্রেণীকরণে মনোনিবেশ ঘটানো হয়েছে। কিছু ভাষা একেবারেই বিলুপ্ত হয়ে গেছে যা (†) প্রতীকের সাহায্যে দেখানো হলো। নিচের ছকে অঞ্চলগুলোয় বিভিন্ন ভাষা ব্যবহৃত হচ্ছে। তবে, অনেকক্ষেত্রে চিহ্নিত ডিপার্টমেন্টগুলোর অনেকটিতেই প্রকৃত ভাষাকে দেখানো না-ও হতে পারে। এখান সর্বোমট ১২টি ভাষাকে দেখানো হয়েছে যার বেশকিছু বিলুপ্ত।
কিপচাক ভাষাসমূহ
কিপচাক ভাষাসমূহ (বা উত্তর-পশ্চিম তুর্কীয় ভাষাসমূহ) প্রায় ২ কোটি ৬ লক্ষ ভাষিক দ্বারা ব্যবহৃত তুর্কীয় ভাষা পরিবারের একটি উপ-শাখা, যার বিস্তৃতি মধ্য এশিয়ার চীন থেকে পূর্ব ইউরোপের ইউক্রেন পর্যন্ত। কাজাখ এবং তাতার ভাষা এই শাখার অন্তর্গত পছন্দ করে।
ভাষাগত বৈশিষ্ট্য
কিপচাক ভাষাগুলি বহুবিধ বৈশিষ্ট্য আছে যার কারণে ভাষাবিদরা এইগুলিকে একসঙ্গে শ্রেণীবদ্ধ করেছেন। এই বৈশিষ্ট্যগুলির কিছু অন্যান্য সাধারণ তুর্কীয় ভাষাগুলিতেও দেখা যায়; কিছু বৈশিষ্ট্য কিপচাক পরিবারেই সীমাবদ্ধ।
ঢাকা/চট্টগ্রাম মেইল
ঢাকা/চট্টগ্রাম মেইল (ট্রেন নং ০১−০২) বাংলাদেশ রেলওয়ে পরিচালিত একটি যাত্রীবাহী ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ, নরসিংদী ও গাজীপুর জেলাকে সংযুক্ত করে।
কিপচাক ভাষাসমূহ
শ্রেণীবিন্যাস
ভৌগোলিক এবং সমবৈশিষ্ট্যগুলির উপর ভিত্তি করে কিপচাক ভাষাগুলিকে চারটি ভাগে বিভক্ত করা যেতে পারে: (গাঢ়ভাবে চিহ্নিত ভাষাগুলি আজও ব্যবহৃত হয়)। * দ্রষ্টব্য: কিপচাক-কুমান মূল, কিন্তু ওঘুজ ভাষার দ্বারা ব্যাপকভাবে প্রভাবিত।
ঢাকা/চট্টগ্রাম মেইল
চট্টগ্রাম−ঢাকা রুটে এই ট্রেনের পাশাপাশি কর্ণফুলী এক্সপ্রেস, সুবর্ণ এক্সপ্রেস, মহানগর প্রভাতী/গোধূলী এক্সপ্রেস, মহানগর এক্সপ্রেস, তূর্ণা এক্সপ্রেস, সোনার বাংলা এক্সপ্রেস এবং চট্টলা এক্সপ্রেস চলাচল করে।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
চৌষট্টি যোগিনী মন্দির, জব্বলপুর
জব্বলপুরের চৌষট্টি যোগিনী মন্দির ভারতের অন্যতম একটি ঐতিহাসিক স্থান। এটি দশম শতকে কলচুরি রাজত্ব কালে নির্মিত। মন্দিরটির গঠন অনেকটা খাজুরাহের মন্দিরগুলোর মত। মন্দিরটি দুর্গা দেবী এবং তাঁর ৬৪ জন যোগিনীর উদ্দেশ্যে নির্মিত। মন্দিরটি নর্মদা নদীর কূলে অবস্থিত। মন্দিরের কাছেই ভেদাঘাট মার্বেল পাথরের পাহাড় অবস্থিত। মন্দিরটি মধ্যপ্রদেশের জব্বলপুর থেকে ৫ কিলোমিটার দূরে। বর্তমানে মন্দিরের বেশ কিছু অংশ ধ্বংসপ্রাপ্ত যা মুঘল রাজারা ধ্বংস করেছে।
ইতিহাস
এ মন্দিরটির নির্মাণকাল দশম শতক। ধারণা করা হয়, কলচুরি রাজারা এটির নির্মাণ করেছেন। মন্দির নির্মাণ গ্রানাইট শিলা দিয়ে হয়েছে। মুঘল রাজত্ব আমলে মুঘল লুটপাটকারীরা মন্দিরের অনেক ক্ষতিসাধন করেছে।
মন্দির
মন্দিরটি পাহাড়ের শীর্ষে নির্মিত। মন্দিরে পৌঁছাতে হলে ১৫০ ধাপ সিঁড়ি অতিক্রম করতে হয়। সূর্যোদয় আর সূর্যাস্তের সময় যখন আলোকরশ্মি মন্দিরের উপর পড়ে, তখন মন্দির এবং মন্দিরের অভ্যন্তরস্থ মাতা পার্বতী ও শিব মূর্তি দেখলে এক স্বর্গীয় অনুভূতি সৃষ্টি হয়। এছাড়া মন্দিরে মহাদেবের ষাঁড় নন্দীরও মূর্তি রয়েছে। তাছাড়া, সমস্ত মন্দিরে বৃত্তাকার ভাবে ৬৪ জন যোগিনীর মূর্তিও খোদাই করা রয়েছে যাদের প্রত্যেককে ভিন্ন ভিন্ন ভঙ্গিমায় দেখানো হয়েছে।
৬৩
৬৩ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর রেগুলাস ও রুফুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১৬ বছর; রোম প্রতিষ্ঠার বছর)। এই বছরকে ৬৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ব্রিটিশ কাউন্সিল বাংলাদেশ
ব্রিটিশ কাউন্সিল বাংলাদেশ হচ্ছে ব্রিটিশ কাউন্সিলের একটি শাখা যা বাংলাদেশে ইংরেজি ও ব্রিটিশ শিক্ষা প্রদান করে থাকে এবং সাংস্কৃতিক বিনিময়ে অবদান রাখে। এর প্রধান কার্যালয় ঢাকায় অবস্থিত এবং শাখাসমূহ চট্টগ্রাম ও সিলেটে অবস্থিত। বারবারা উইকহাম হচ্ছেন ব্রিটিশ কাউন্সিল বাংলাদেশের পরিচালক।
ইতিহাস
ব্রিটিশ কাউন্সিল ১৯৩৪ সালে লন্ডন শহরে প্রতিষ্ঠিত হয়। এটা ১৯৫১ সালে ঢাকায় তার শাখা খুলে যখন বাংলাদেশ পাকিস্তানের অংশ ছিল। ২৫ মার্চ ১৯৭১ সালের কালরাত্রিতে, বাংলাদেশের স্বাধীনতা যুদ্ধ শুরু হওয়ার সময়ে, পাকিস্তান সেনাবাহিনী এই কার্যালয়টিতে আক্রমণ চালায়, সেসময় এই কার্যালয়ে পাহারারত ৮জন পূর্ব পাকিস্তানি পুলিশ অফিসার প্রাণ হারায়। ২০১৩ সালে, শিক্ষাদানে উন্নয়নের লক্ষে ব্রিটিশ কাউন্সিল মাইক্রোসফট বাংলাদেশের সাথে একটি স্মারকলিপিতে সই করে। ১৬ জানুয়ারি ২০১৬-তে, ব্রিটিশ কাউন্সিল উদ্যোক্তা তৈরিতে কাজ করার জন্য একটি অলাভজনক সংস্থা, চ্যাঞ্জ মেকারের সহায়তায় 'ইনোভেট, ইনকিউবেট এন্ড গ্রো (আইআইজি): একটি সামাজিক কর্মপ্রচেষ্টা সমর্থনকারী প্রোগ্রাম' চালু করে।
জুলাই ২০১৬ ঢাকা আক্রমণের পরিপ্রেক্ষিতে, নিরাপত্তা বিধানে ব্রিটিশ কাউন্সিল সাময়িক সময়ের জন্য এর কার্যালয়সমূহ বন্ধ করে দেয়। ১৯৭১ সালে প্রধান কার্যালয় প্রাঙ্গণে নিহত পুলিশ অফিসারদের স্মরণে ২০১৭-তে একটি স্মৃতিস্তম্ভ নির্মাণ করা হয়।
মাহমুদ আহমেদ গাজী
মাহমুদ আহমেদ গাজী (১৩ সেপ্টেম্বর ১৯৫০ - ২৬ সেপ্টেম্বর ২০১০) ছিলেন একজন পাকিস্তানি আইনবিদ এবং ইসলাম শিক্ষা, শরিয়ত এবং ফিকহের পন্ডিত। তিনি ইসলামাবাদের আন্তর্জাতিক ইসলামি বিশ্ববিদ্যালয়ের একজন অধ্যাপক, কেন্দ্রীয় শরীয়ত আদালতের বিচারক এবং পাকিস্তানের রাষ্ট্রীয় ধর্ম বিষয়ক মন্ত্রী ছিলেন। তিনি ১৬ বছর বয়সে তার দারসে নিজামি সম্পন্ন করেন এবং পরে পাঞ্জাব বিশ্ববিদ্যালয় থেকে ইসলাম শিক্ষায় পিএইচডি ডিগ্রি অর্জন করেন। তিনি উর্দু, ইংরেজি, আরবি, ফার্সি, তুর্কি ও ফরাসি ভাষায় পারদর্শী ছিলেন। এছাড়াও তিনি উর্দু এবং ইংরেজিতে অসংখ্য গ্রন্থ রচনা করেছেন এবং মুহাম্মদ ইকবালের ফার্সি কবিতা পায়াম-ই-মাশরিক আরবিতে অনুবাদ করেছেন।
জন্ম ও শিক্ষা
গাজী ১৯৫০ সালের ১৩ সেপ্টেম্বর উত্তরপ্রদেশের কান্ধলাতে জন্মগ্রহণ করেন। তার পিতা মুহাম্মদ আহমদ ফারুকী মুহাম্মদ জাকারিয়া কান্ধলভির একজন শিষ্য ছিলেন, অন্যদিকে তার মা ছিলেন ইজহারুল হাসান কান্ধলভীর ভাগ্নী। গাজী তার নানীর সাথে থাকাকালীন সময়ে সিদ্দিক আহমদ মাদ্রাসা থেকে আল-কুরআন মুখস্থ করা শুরু করেন এবং ১৯৫৪ সালে পাকিস্তানের করাচিতে হিজরত করার পর মাত্র আট বছর বয়সে ক্বারী ওয়াকা-আল্লাহ পানিপতি মাদ্রাসা থেকে হিফজ (মুখস্থ) সম্পন্ন করেন। তিনি করাচির জামিয়া উলুমুল ইসলামিয়া থেকে দারসে নিজামি শুরু করেন এবং ১৯৬৬ সালে রাওয়ালপিন্ডির তা'লিমুল কুরআন মাদ্রাসা থেকে তা শেষ করেন। তিনি ১৯৬৬ সালে আরবিতে এবং ১৯৬৮ সালে ফারসিতে বিএ অনার্স ডিগ্রি লাভ করেন। তারপর তিনি ১৯৭৬ সালে আরবিতে এমএ এবং ১৯৯৮ সালে লাহোরের পাঞ্জাব বিশ্ববিদ্যালয় থেকে পিএইচডি ডিগ্রি অর্জন করেন।
গ্রন্থ
গাজী প্রায় ৩০টি বই এবং ১০০টিরও বেশি নিবন্ধ লিখেছেন। তার মুহাযরাত সিরিজও আলাদা বই হিসেবে প্রকাশিত হয়েছে। মুহাযরাত সিরিজ হলো প্রায় ৬৮টি বক্তৃতার সংকলন, গাজী ইদারা আল-হুদাতে কুরআন, হাদিস, ফিকহ, সিরাত এবং শরিয়তের মতো বিভিন্ন বিষয়ের সংমিশ্রণ দিয়েছিলেন। তার অন্যান্য উল্লেখযোগ্য গ্রন্থের মধ্যে রয়েছে:
ইংরেজি গ্রন্থ
গাজীর উল্লেখযোগ্য ইংরেজি রচনাগুলো হলো:
মৃত্যু
মাহমুদ আহমেদ গাজী ২০১০ সালের সেপ্টেম্বরে মারা যান।
মঙ্গলা ভট্ট
থাম্ব|মঙ্গলা ভট্ট থাম্ব|কে চন্দ্রশেখর রাওয়ের কাছ থেকে রাজ্য পুরস্কার গ্রহণ করছেন মঙ্গলা ভট্ট ও রাঘব রাজ ভট্ট মঙ্গলা ভট্ট একজন বিশিষ্ট নৃত্যউদ্গাতা, নৃত্যশিল্পী, নৃত্য পরিকল্পনাকার (কোরিওগ্রাফার) এবং কত্থক নৃত্যের গুরু। তিনি জয়পুর ঘরানার কত্থক উস্তাদ দুর্গা লাল জি'র বরিষ্ঠ শিষ্য। তাঁর একক, দ্বৈত ও দলীয় প্রযোজনাগুলো গত ৩৫ বছর ধরে ভারতে একাধিক মর্যাদাপূর্ণ উৎসবে মঞ্চস্থ হয়ে আসছে। তিনি আকৃতি কত্থক কেন্দ্রের প্রতিষ্ঠাতা পরিচালিকা।
প্রাথমিক জীবন
মঙ্গলার জন্ম মহারাষ্ট্রের কোলাহাপুরে এবং সেখানেই তাঁর প্রাথমিক শিক্ষা শুরু হয়েছিল। তাঁর ভাই কিরণ কুলকার্নির পরামর্শে তিনি ভারতের নয়াদিল্লিতে মর্যাদাপূর্ণ কত্থক কেন্দ্র ইনস্টিটিউটে আবেদন করেছিলেন এবং একটি জাতীয় বৃত্তি পেয়েছিলেন। প্রসঙ্গত কিরণ কুলকর্নি তখন ন্যাশনাল স্কুল অফ ড্রামাতে প্রশিক্ষণ নিচ্ছিলেন।
কর্মজীবন
মঙ্গলা নয়াদিল্লির কত্থক কেন্দ্রে প্রথমে প্রয়াত শ্রী কুন্দনলাল গাঙ্গানি জি'র অধীনে প্রশিক্ষণ নেন এবং পরে কত্থক গুরু প্রয়াত পণ্ডিত দুর্গা লাল জি'র অধীনে উন্নত প্রশিক্ষণ নেন। তাঁর কাজ এবং আন্তরিক প্রচেষ্টা প্রশংসা পেয়েছিল এবং তা তাঁকে গুরু দুর্গা লাল জি ও বিরজু মহারাজ জির মাধ্যমে নৃত্যকেন্দ্রিক বড় প্রযোজনায় নিয়ে যায়। তিনি আরও অনেক পরে গুরু শ্রীমতী রোহিনী ভাটের কাছ থেকে দিকনির্দেশনা নিয়েছিলেন।
মঙ্গলার নৃত্যাভিনয়কে বিশেষভাবে প্রশংসিত করা হয়ে তাঁর অভিনব অভিব্যক্তি এবং সহজাত নির্ভুলতার কারণে। তাঁর শৈল্পিক এবং নান্দনিক কমনীয়তা সমালোচক এবং রসিক উভয়ের কাছ থেকেই প্রশংসা পেয়েছে। তিনি লয়ের উপর দক্ষ নৃত্যশিল্পী হিসাবে প্রশংসিত হয়েছেন এবং তিনি কত্থকের কাঠামোটি খুব সুন্দরভাবে নির্মাণ করতে পেরেছিলেন। তিনি জ্যাজ ড্রামস, ফ্লামেনকো, কাওয়ালি, গজল, কবিতা, কালারিপায়াত্তু, আধুনিক নৃত্য, ব্যালে, চিত্রাঙ্কনের মতো অন্যান্য স্বতন্ত্র শিল্পের সাথে কত্থককে একত্রিত করার জন্য বিশেষভাবে পরিচিত।
ব্যক্তিগত জীবন
মঙ্গলা ভট্ট কত্থক নৃত্যশিল্পী ও শিল্পী রাঘব রাজ ভট্টের সাথে বিবাহবন্ধনে আবদ্ধ হন তাঁদের উভয়ের সাক্ষাত হয়েছিল কত্থক কেন্দ্রের প্রশিক্ষণ নেওয়ার সময়। রাঘব রাজ ভট্ট পদ্মভূষণ পণ্ডিত বিরজু মহারাজ জি'র প্রধান শিষ্য। তাঁদের বিয়ের পরে, মঙ্গলা কত্থকের কাজ চালিয়ে যেতে ভারতের হায়দ্রাবাদে চলে এসেছিলেন। ১৯৯০ সালে হায়দ্রাবাদে তাঁরা আকৃতি কত্থক কেন্দ্র নামে একটি শিক্ষালয় প্রতিষ্ঠা করেছিলেন এবং বর্তমানে তাঁরা এই কেন্দ্রের সৃজনশীল পরিচালক।
চট্টলা এক্সপ্রেস
চট্টলা এক্সপ্রেস (ট্রেন নং ৮০১/৮০২) বাংলাদেশ রেলওয়ে কর্তৃক পরিচালিত বাংলাদেশের একটি খ শ্রেণীর আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ ও নরসিংদী জেলাকে সংযুক্ত করেছে।
২০১০ সালের ১লা নভেম্বর ট্রেনটি উদ্বোধন করা হয়। পূর্বে এটি এক্সপ্রেস ট্রেন হিসেবে ৬৭/৬৮ নাম্বার নিয়ে চলাচল করতো। তবে পরবর্তীতে ২০২০ সালের ২৭শে আগস্ট একে আন্তঃনগরে রূপান্তর করা হয়, এবং একে ৮০১/৮০২ নাম্বার দেওয়া হয়। চট্টগ্রাম−ঢাকা রুটে এই ট্রেনের পাশাপাশি সুবর্ণ এক্সপ্রেস (৭০১/৭০২), মহানগর প্রভাতী/গোধূলী এক্সপ্রেস (৭০৩/৭০৪), মহানগর এক্সপ্রেস (৭২১/৭২২), তূর্ণা এক্সপ্রেস (৭৪১/৭৪২), সোনার বাংলা এক্সপ্রেস (৭৮৭/৭৮৮), ঢাকা/চট্টগ্রাম মেইল (১/২) এবং কর্ণফুলী এক্সপ্রেস (৩/৪) চলাচল করে।
সময়সূচী
বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।
রোলিং স্টক
এই ট্রেনে ২৬০০, ২৭০০ ও ২৯০০ শ্রেণীর লোকোমোটিভ ব্যবহার করা হয়।
পূর্বে ট্রেনটি মেইল সবুজ-হলুদ ভ্যাকুয়াম ব্রেকের কোচে চলাচল করতো। প্রথমে এটি ১৬/৩২ লোডে চলাচল করতো এবং এতে ৫১৪টি আসন ছিলো। তবে পরে এটির লোড কমিয়ে ১২/২৪ এ নিয়ে আসা হয়। এটি ঢাকা/চট্টগ্রাম মেইলের সাথে রেক শেয়ার করে চলতো। পরে পাহাড়িকা ও উদয়ন এক্সপ্রেসের আন্তঃনগর সবুজ-হলুদ ভ্যাকুয়াম ব্রেকের কোচ প্রতিস্থাপন করে ইন্দোনেশীয় লাল-সবুজ এয়ার ব্রেকের কোচ দেওয়া হয়। পরে চট্টলা এক্সপ্রেস আন্তঃনগর হলে পাহাড়িকা ও উদয়ন এক্সপ্রেসের অবমুক্ত কোচ একে দেওয়া হয়। এখন ট্রেনটির লোড ১২/২৪ এবং আসন সংখ্যা ৫৮০। এর মধ্যে প্রথম (সিট) শ্রেণীতে ২৭টি আসন এবং শোভন চেয়ার ও শোভন শ্রেণী মিলিয়ে ৫৫৩টি আসন রয়েছে। ট্রেনটি দুই রেকে চলাচল করে।
৮০১ এর রেক বিন্যাস (২০২০ সাল অব্দি):
(৮০২ এর ক্ষেত্রে এর বিপরীতটি হবে।)
৬৪
৬৪ জুলীয় বর্ষপঞ্জীর একটি অধিবর্ষ যেটি রবিবার দিয়ে শুরু। সেই সময়ে এই বছর বাসসাস ও ক্রাসসাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১৭ বছর; রোম প্রতিষ্ঠার বছর)। এই বছরকে ৬৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
তথ্যসূত্র
60er
ইউসেফ আইত বেনাসের
ইউসেফ আইত বেনাসের (জন্ম: ৭ জুলাই ১৯৯৬) হলেন মরক্কোর একজন পেশাদার ফুটবলার, যিনি ফরাসি ক্লাব এএস মোনাকো এফসি হতে স্তাদ মালহের্বে কঁনে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
ভারতের রাজ্য ও কেন্দ্রশাসিত অঞ্চলসমূহ
প্রাক্-স্বাধীনতা যুগ
অতীতে ভারতীয় উপমহাদেশ শাসিত হয়েছিল ভিন্ন ভিন্ন জাতিগোষ্ঠী কর্তৃক। প্রতিটি জাতিগোষ্ঠীই এই ভূখণ্ডের প্রশাসনিক বিভাগ-সংক্রান্ত নিজস্ব নীতি কার্যকর করেছিল।       ব্রিটিশ আমলে পূর্ববর্তী (মুঘল) প্রশাসনিক কাঠামোটি মোটামুটি অক্ষুণ্ণ ছিল। সেই যুগে ভারত বিভক্ত হয়েছিল একাধিক প্রেসিডেন্সি ও প্রদেশ এবং দেশীয় রাজ্যে। প্রেসিডেন্সি ও প্রদেশগুলি ব্রিটিশদের দ্বারা প্রত্যক্ষভাবে শাসিত হত। ব্রিটিশ সাম্রাজ্যের অনুগত স্থানীয় রাজারা ছিলেন দেশীয় রাজ্যগুলির নামমাত্র শাসক। এই রাজ্যগুলির সার্বভৌমত্ব (অধিরাজত্ব) কার্যত ব্রিটিশ সম্রাটের হাতেই ন্যস্ত ছিল।
টীকা
<references group="lower-alpha"/>
মোহাম্মদ কাইফ
মোহাম্মদ কাইফ (मोहम्मद कैफ) (জন্মঃ ১ ডিসেম্বর ১৯৮০) হলেন একজন ভারতীয় ক্রিকেটার। তিনি অনূর্ধ্ব-১৯ দলে অসাধারণ নৈপূণ্য প্রদর্শনে পরে জাতীয় দলে জায়গা করে নেন। যেখানে তিনি ২০০০ সালের অনূর্ধ্ব-১৯ বিশ্বকাপ ভারতীয় দলের হয়ে অধিনায়কত্ব করেন। তিনি টেস্ট এবং ওয়ানডে ক্রিকেটে পরিবর্তনশীল স্ট্রাইকে রেটে আত্মরক্ষামূলক এবং আক্রমণাত্মক উভয় ধরনের খেলা খেলতে পছন্দ করেন। তার সময়ে তিনি ভারতের অন্যতম একজন ফিল্ডার ছিলেন এবং তার অসাধারণভাবে বল থ্রো করার দক্ষতা ছিল।
ব্যক্তিগত জীবন
মোহাম্মদ কাইফ ১৯৮০ সালের ১ ডিসেম্বর এলাহবাদে জন্মগ্রহণ করেন। তিনি গ্রীন পার্ক ছাত্রাবাস থেকে তার কর্মজীবন শুরু করেন। তার পিতা মোহাম্মদ তারিফ রেলওয়ে ও উত্তর প্রদেশের হয়ে খেলতেন। তার ভাই মোহাম্মদ সাইফ মধ্যপ্রদেশ ও উত্তর প্রদেশের হয় খেলে থাকেন। কাইফ ২০১১ সালের ২৫ মার্চ তারিখে একজন নয়ডা ভিত্তিক সাংবাদিক পূজা যাদবকে বিয়ে করেন।
আন্তর্জাতিক কর্মজীবন
কাইফ খুব মাত্র ২০ বছর বয়সে দক্ষিণ আফ্রিকার বিপক্ষে টেস্ট অভিষেক করেছিলেন। কিছু সাধারণ পারফরম্যান্সের পরে বাদ পড়লেও ২০০৪ এর শেষদিকে দুটি হাফ সেঞ্চুরি করে অস্ট্রেলিয়ার বিপক্ষে টেস্ট দলে দুর্দান্ত ভাবে ফিরে আসেন তিনি। তাঁর খুব দ্রুত দৌড়ানার ক্ষমতা, একজন দুর্দান্ত কভার ফিল্ডার এবং উল্লেখযোগ্যভাবে তার তত্পরতা এবং নির্ভুল নিক্ষেপের জন্য বার বার তার ভারতীয় ক্রিকেট দলে ডাক এসেছে।
ভারতীয় টিম ম্যানেজমেন্ট তাকে মিডল অর্ডারে ব্যবহার করতে বেশি ঝোঁক দিত, যদিও তার সাফল্যগুলি প্রায় সর্বদা ওপরে ৩ নম্বর খেলে এসেছিল ৭ নম্বর নয়।
তিনি ঘরোয়া গেমসে এবং কাউন্টি ক্রিকেটে তাঁর স্বাভাবিকভাবে ৩ নম্বরে ব্যাট করতেন। তবে দ্রাবিড়, রায়না ও যুবরাজের মতো খেলোয়াড়েদের জায়গায় কাইফের ধারাবাহিকভাবে ৩ নম্বরে খেলা অসুবিধা হয়েছিল। পরবর্তীকালে, গ্রেগ চ্যাপেল এবং রাহুল দ্রাবিড়কে অধিনায়ক নিযুক্ত হওয়ার সাথে সাথে রান বাড়ানোর জন্য ইরফান পাঠান বা মহেন্দ্র সিং ধোনি উভয়কেই তিন নম্বর ব্যাট করতে দেওয়া হয়েছিল।
২০০৬ সালের মার্চ মাসে, নাগপুরে ইংল্যান্ডের বিপক্ষে প্রথম টেস্টে আহত যুবরাজ সিংয়ের জায়গায় তাকে টেস্ট দলে ফিরিয়ে আনা হয়েছিল। তিনি ৯১ রান করে সর্বোচ্চ রানকারী হওয়া সত্ত্বেও, যুবরাজ যখন সুস্থ হয়ে ফিরে এলেন তখন কাইফ বীণা কারণে পরের ম্যাচে থেকে বাদ দেওয়া হয়েছিল। তবে, তাঁর আর একটি সুযোগ আসে যখন শচিন তেন্ডুলকর আহত হন এবং তিনি ওয়েস্ট ইন্ডিজ সফরে চারটি টেস্টে খেলার সুযোগ পান। দ্বিতীয় টেস্টে তিনি অপরাজিত ১৪৮ রান করেছিলেন, তাঁর জীবনে প্রথম টেস্ট সেঞ্চুরি।
২০০৬ সালের এর শেষদিকে ওয়ানডে দল এবং টেস্ট দল থেকে তাকে বাদ দেওয়া হয়েছিল। ২০০৮ সালের এপ্রিলে দক্ষিণ আফ্রিকার বিপক্ষে দ্বিতীয় টেস্টের জন্য তাকে টেস্ট দলে আবার ডাকা হয়েছিল, তবে তিনি খেলেনি।
ইন্ডিয়ান প্রিমিয়ার লীগ
মোহাম্মদ কাইফ ২০০৮ সালের ইন্ডিয়ান প্রিমিয়ার লীগের সংস্করণ বিজয়ী দল রাজস্থান রয়ালের হয়ে প্রতিনিধিত্ব করেন। তিনি একজন আইকন খেলোয়াড় হিসাবে $৬৭৫.০০০ ডলারের বিনিময়ে বিক্রি হন। যদিও তিনি দলের হয়ে সবগুলি ম্যাচ খেলেন কিন্তু উক্ত সিরিজে মাত্র ১৬ গড়ে ১৭৬ রান করতে সামর্থ্য হন। ২০০৯ সালের ১৫ এপ্রিল থেকে তিনি রাজস্থান রয়ালস দলের ব্যবস্থাপনার দায়িত্বে ছিলেন।
কাইফকে ২০১০ সালের ইন্ডিয়ান প্রিমিয়ার লীগে কিংস এলেভেন পাঞ্জাব তাকে মার্কিন ডলার $২৫০,০০০ এর বিনিময়ে কিনে নেয়।
রাজনৈতিক জীবন
তিনি ভারতীয় জাতীয় কংগ্রেসে যোগদান করেন এবং উত্তর প্রদেশের ফুলপুর থেকে ২০১৪ সালের লোকসভা নির্বাচনে প্রতিদ্বন্দিতা করবেন।
আরকোলা, ইলিনয়
থাম্ব|ইলিনয়ের আর্কোলা টাউনশিপ কবরস্থান আরকোলা মার্কিন যুক্তরাষ্ট্রের ইলিনয় অঙ্গরাজ্যের একটি শহর। এটি ডগলাস কাউন্টিতে অবস্থিত।
অবস্থান
আরকোলার অবস্থান স্থানাংক হলো °N, °W (39.683545, -88.305844)। শহরের মধ্য দিয়ে ইন্টারস্টেট ৫৭ মহাসড়কটি অতিক্রম করেছে।
মার্কিন আদমশুমারি দপ্তর অনুসারে শহরটির এলাকা ৩.৬ বর্গকিলোমিটার] (১.৪ বর্গ মাইল)। এর ৩.৫ বর্গকিলোমিটার (১.৪ বর্গমাইল) স্থলভাগ, এবং ০.১ বর্গকিলোমিটার (০.০৪ বর্গমাইল) (১.৪৪%) হলো জলভাগ।.
৬৫
৬৫ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর নেরভা ও ভেস্তিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১৮ বছর; রোম প্রতিষ্ঠার বছর)। এই বছরকে ৬৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
দিসপুর
দিসপুর (দিছপুৰ, ডিস্‌পুর্‌, ) উত্তর-পূর্ব ভারতের আসাম রাজ্যের রাজধানী। এটি গুয়াহাটিতে অবস্থিত। ১৯৭৩ সালে এখানে আসামের রাজধানী হয়; আর তৎকালীন রাজধানী শিলং হয় মেঘালয়ের রাজধানী।
গাম্বিয়া
গাম্বিয়া (রাষ্ট্রীয় নাম গাম্বিয়া ইসলামি প্রজাতন্ত্র) পশ্চিম আফ্রিকার একটি রাষ্ট্র। এটি আফ্রিকা মহাদেশের মূল ভূখন্ডের ক্ষুদ্রতম দেশ। এটি উত্তর, পূর্ব ও দক্ষিণ দিকে সেনেগাল দ্বারা পরিবেষ্টিত। পশ্চিমে রয়েছে আটলান্টিক মহাসাগর। গাম্বিয়া নদী দেশটির মধ্যভাগ দিয়ে প্রবাহিত হয়ে আটলান্টিক মহাসাগরে পতিত হয়েছে। গাম্বিয়া সাগর উপকূল থেকে প্রায় মহাদেশের প্রায় ৩২০ কিলোমিটার অভ্যন্তর পর্যন্ত চলে গেছে। তবে এর সর্বোচ্চ প্রস্থ মাত্র ৫০ কিলোমিটার। বন্দর শহর বাঞ্জুল দেশটির রাজধানী। সেরেকুন্দা দেশের বৃহত্তম শহর। গাম্বিয়া একটি কৃষিপ্রধান দেশ। এখানকার বেশির ভাগ মানুষ দরিদ্র। চীনাবাদাম এখানকার প্রধান উৎপাদিত শস্য এবং প্রধান রপ্তানি দ্রব্য। পর্যটন শিল্প থেকেও আয় হয়। আটলান্টিক সাগরের উপকূলের সমুদ্রসৈকতগুলিতে ঘুরতে এবং গাম্বিয়া নদীর বিচিত্র পাখপাখালি দেখতে পর্যটকেরা গাম্বিয়াতে আসেন।
গাম্বিয়া ১৯শ শতকে একটি ব্রিটিশ উপনিবেশে পরিণত হয়। ১৯৬৫ সালে দেশটি স্বাধীনতা লাভ করে। স্বাধীনতার পর দেশটি একটি স্থিতিশীল গণতন্ত্র হিসেবে গণ্য হয়। ১৯৯৪ সালে একটি রক্তপাতহীন সামরিক অভ্যুত্থানের মাধ্যমে রাষ্ট্রপতিকে অপসারণ করা হয় এবং সামরিক নেতা ইয়াহিয়া জাম্মেহ তার স্থান নেন। জাম্মেহ পরবর্তীকালে গাম্বিয়ার রাষ্ট্রপতি নির্বাচনে বিজয়ী হন। ২০১৬ সালের ডিসেম্বরের নির্বাচনে জামমেহকে পরাজিত করার পরে জানুয়ারী ২০১৭ সালে অ্যাডামা ব্যারো গাম্বিয়ার তৃতীয় রাষ্ট্রপতি হন।
ইতিহাস
ধারণা করা হয় যে নবম ও দশম শতাব্দীতে গাম্বিয়া অঞ্চলে আরব ব্যবসায়ীদের আগমণ ঘটে। দশম শতাব্দীতে, মুসলিম বণিক এবং আলেমগণ পশ্চিম আফ্রিকায় বেশ কয়েকটি বাণিজ্যিক কেন্দ্র স্থাপন করেছিলেন। তারা ট্রান্স-সাহারান বাণিজ্য রুট স্থাপন করেছিলেন, যার ফলে এ অঞ্চল থেকে সোনা ও হাতির দাঁতের রফতানি করা হতো। পাশাপাশি বিভিন্ন তৈরি পণ্য আমদানি করা হত। আর এ কারণেই গাম্বিয়াতে ইসলামের প্রসার ঘটে।
রাজনীতি
গাম্বিয়া ১৯ শতকের দিকে একটি ব্রিটিশ উপনিবেশে পরিণত হয়। ১৯৬৫ সালে দেশটি স্বাধীনতা লাভ করে। ১৯৯৪ সালে একটি রক্তপাতহীন সামরিক অভ্যুত্থানের মাধ্যমে গাম্বিয়ার রাষ্ট্রপতিকে অপসারণ করা হয় এবং সামরিক নেতা ইয়াহিয়া জাম্মেহ ক্ষমতা নেন। জাম্মেহ পরবর্তীতে গাম্বিয়ার রাষ্ট্রপতি নির্বাচনে বিজয়ী হন। ২০১৬ সালের ডিসেম্বরের নির্বাচনে জামমেহকে পরাজিত করার পরে জানুয়ারী ২০১৭ সালে অ্যাডামা ব্যারো গাম্বিয়ার তৃতীয় রাষ্ট্রপতি হন।
প্রশাসনিক অঞ্চলসমূহ
দেশটির রাজধানী শহর বাঞ্জুল। তবে দেশটির বৃহত্তম শহরের নাম সেরেকুন্ডা।
ভূগোল
থাম্ব|259x259পিক্সেল|গাম্বিয়ার মানচিত্র গাম্বিয়া নদী থেকেই মূলত দেশটির নামকরণ। নদীটি দেশের প্রায় মধ্যভাগ দিয়ে প্রবাহিত হয়ে আটলান্টিক মহাসাগরে পতিত হয়েছে। আর এই নদীকে কেন্দ্র করেই মূলত গাম্বিয়া গড়ে উঠেছে। সমুদ্র উপকূল থেকে প্রায় মহাদেশের প্রায় ৩২০ কিলোমিটার ভিতর পর্যন্ত চলে গেছে। তবে এর সর্বোচ্চ প্রস্থ মাত্র ৫০ কিলোমিটার।
অর্থনীতি
গাম্বিয়া একটি কৃষিপ্রধান দেশ। এদেশের অধিকাংশ মানুষই দরিদ্র। চীনাবাদাম এখানকার প্রধান উৎপাদিত শস্য। সেইসাথে এটি প্রধান রপ্তানিযোগ্য পণ্যও। এছাড়াও পর্যটন শিল্প থেকেও বেশ কিছু আয় হয়। কারণ, আটলান্টিক মহাসাগরের তীরে অবস্থিত হওয়ায় সাগরের উপকূলের সমুদ্র-সৈকতে অনেক পর্যটক ঘুরতে আসেন। এছাড়াও সবচেয়ে মজার ব্যাপার হলো এই দেশে প্রচুর পাখি রয়েছে। তাই পর্যটকরা পাখি দেখতেও ভীড় করেন এই দেশে।
সাম্প্রতিক তথ্য
পশ্চিম আফ্রিকার মুসলিমপ্রধান একটি দেশ গাম্বিয়া। এই দেশটি রোহিঙ্গা গণহত্যার অভিযোগ এনে জাতিসংঘে সর্বোচ্চ আদালত ইন্টারন্যাশনাল কোর্ট অব জাস্টিস বা আইসিজে-তে মিয়ানমারের বিরুদ্ধে অভিযোগ দায়ের করেছে। এই অভিযোগে গাম্বিয়া বলেছে, রোহিঙ্গাদের উপর নৃশংস সামরিক অভিযান চালানোর মাধ্যমে ১৯৪৮ সালে গৃহীত জাতিসংঘের মানবাধিকার সনদ লঙ্ঘন করেছে মিয়ানমার। দেশটি বলছে, মুসলিম সংখ্যাগরিষ্ঠ দেশগুলোর সমন্বয়ে গঠিত ৫৭ জাতির সংগঠন অর্গানাইজেশন অব ইসলামিক কনফারেন্স বা ওআইসি'র পক্ষ থেকে এই অভিযোগ দায়ের করা হয়েছে। গত জুন মাসের প্রথম সপ্তাহে সৌদি আরবের মক্কায় অনুষ্ঠিত ওআইসি'র ১৪তম সম্মেলনে রোহিঙ্গা ইস্যুটিকে ইন্টারন্যাশনাল কোর্ট অব জাস্টিস বা আইসিজে-এ তুলে ধরার সিদ্ধান্ত হয়। এজন্য ওআইসি'র এড-হক মিনিস্ট্রিয়াল কমিটিকে দায়িত্ব দেয়া হয়। গাম্বিয়া এ কমিটির নেতৃত্বে রয়েছে।
আগামী জম্মু ও কাশ্মীর বিধানসভা নির্বাচন
নভেম্বর ২০১৮ থেকে জম্মু ও কাশ্মীর বিধানসভা ভেঙে দেওয়া হয়েছে। মে ২০২২ পর্যন্ত, নতুন কোনো নির্বাচনের দিনক্ষণ ঘোষিত হয়নি। নির্বাচনটি ২০২২ সালে অনুষ্ঠিত হবে বলে আশা করা হচ্ছে, যেহেতু চূড়ান্ত সীমাবদ্ধতা রিপোর্ট ২০শে মে ২০২২ থেকে কার্যকর হয়েছে।
আগামী নির্বাচনটি হবে ২০১৪ সালের পর প্রথম এবং এই অঞ্চলের বিশেষ মর্যাদা প্রত্যাহার এবং ২০১৯ সালে এর রাজ্য মর্যাদা প্রত্যাহার করার পর প্রথম নির্বাচন।
মুযাফফর গাজী
প্রারম্ভিক বছর
১২১১ (৬০৮ হিজরি) সালে তার পিতা তাকে এডেসা এবং সরুজের দায়িত্ব প্রদান করেন এবং পরবর্তী কয়েক বছরর তিনি এডেসার জন্য একটি দুর্দান্ত নতুন দরজা তৈরি করেন। ১২২০-২১ (৬১৭) সালে তিনি তার ভাই আশরাফের সাথে এই শহরগুলো বিনিময় করেন, এবং এর পরিবর্তে মায়াফারিকিন এবং আখলাত গ্রহণ করেন। এই ভাইয়েরা এতটাই ঘনিষ্ঠ ছিলেন যে আশরাফের কোনও সন্তান না থাকায় মুযাফফর গাজীকে তার নিজের রাজ্যে তার সহ-শাসক এবং উত্তরাধিকারী বানিয়েছিলেন।
এই বিনিময়ের পরের বছর তাদের পিতা আদিল মিশরে ক্রুসেডার আক্রমণের সময়ে মারা যান এবং তার জ্যেষ্ঠ পুত্র প্রথম কামিল তার স্থলাভিষিক্ত হন। আশরাফ ক্রুসেডারদের বিরুদ্ধে অভিযানে তার ভাইকে সমর্থন করার জন্য দক্ষিণে গিয়েছিলেন এবং তার অনুপস্থিতিতে মুযাফফর গাজী তার বিরুদ্ধে বিদ্রোহ করেন। শাস্তিতে তিনি আশরাফের রাজত্বের উত্তরাধিকার থেকে বঞ্চিত হন এবং তার নিজের মায়াফারিকিনে নামিয়ে দেওয়া হয়। তবে দেখা যাচ্ছে যে এই ঘটনার পরও ভাইরা অন্যথায় ঘনিষ্ঠ মিত্র ছিলেন।
আনাতোলীয় অভিযান
এরপর মুযাফফর গাজী অন্যান্য স্থানীয় শাসকদের বিরুদ্ধে তার আত্মীয়দের সাথে বেশ কয়েকটি অভিযানে অনুগতভাবে অংশ নিয়েছিলেন। আর এভাবে আইয়ুবীয়দের রাজত্ব দক্ষিণ-পূর্ব আনাতোলিয়ার পার্বত্য অঞ্চলে আরও বিস্তৃত করেছিলেন। এর মধ্যে একটি অভিযান ছিল ১২৩০ সালে। যেটি শেষ খওয়ারেজমশাহ জালালুদ্দিন মিংবার্নুর বিরুদ্ধে ছিল। তার সেনাবাহিনী আখলাতের আইয়ুবীয় শহর দখল করেছিল। মুযাফফর গাজী আইয়ুবীয় সৈন্যদের একটি সম্মিলিত সেনাবাহিনী সেলজুক শাসক আলাউদ্দিন কায়কোবাদের সেনাবাহিনীতে যোগদানের জন্য বাহিনী নিয়ে আসেন, তারা খওয়ারেজমীয় হুমকির বিরুদ্ধে ঐক্যবদ্ধ হয়েছিলেন। ৯ আগস্ট ১২৩০ (২৫ রমজান ৬২৭) ইয়াসি-চিমেনের যুদ্ধে খওয়ারেজমীয় বাহিনী পরাজিত হয় এবং আইয়ুবীয়রা আখলাত পুনরুদ্ধার করে।
আরেকটি গুরুত্বপূর্ণ আইয়ুবীয়দের অভিযান ছিল আমির মাসউদের বিরুদ্ধে, যিনি কৌশলগতভাবে গুরুত্বপূর্ণ দুটি শহর আমিদা এবং হিসনে কাইফা দখল করে নিয়েছিলেন। সমস্ত আইয়ুবীয় আমিরাতের বাহিনী নিয়ে একটি বৃহৎ সম্মিলিত সেনাবাহিনীকে একত্রিত করার পরোয়ানা দেওয়ার জন্য এগুলোর নিয়ন্ত্রণ নেওয়া যথেষ্ট গুরুত্বপূর্ণ ছিল। মায়াফারিকিন থেকে মুযাফফরের বাহিনী কামিলের মিশরীয় সেনাবাহিনী এবং আশরাফের সিরিয়ান সেনাবাহিনীর সাথে যোগ দেয় এবং তারা উত্তরে দিয়ারবাকিরের দিকে অগ্রসর হয়। তারা ৫ অক্টোবর ১২৩২ (২০ যিলহজ্ব ৬২৯) আমিদা অবরোধ কএএন এবং মাত্র তেরো দিন পর মাসুদ শহরটি আত্মসমর্পণ করে। কামিল মুযাফফর গাজীকে আশরাফের সাথে মাসুদের অন্য দখলে থাকা হিসনে কাইফা শহরে যেতে এবং মাসুদকে তাদের সাথে কঠোর প্রহরায় নিয়ে আত্মসমর্পণ করার নির্দেশ দিয়েছিলেন। হিসনে কাইফার গ্যারিসন ১২৩২ সালের নভেম্বর পর্যন্ত (সফর ৬৩০) শহর প্রতিরক্ষা করতে থাকে এবং এরপর পদানত হয়। মুযাফফর গাজী এই অভিযান থেকে লাভবান হননি, কারণ দুটি বিজিত শহর সুলতানের পুত্র সালিহ আইয়ুবকে দেওয়া হয়েছিল।
মঙ্গোল হুমকি
মুযাফফর গাজী মায়াফারিকীনে দীর্ঘ ও শান্তিপূর্ণ রাজত্ব উপভোগ করেছিলেন এবং তিনি মাদ্রাসা নির্মাণ করেছিলেন, মসজিদকে প্রসারিত করেছিলেন এবং দুর্গের উন্নতি করেছিলেন। মায়াফারিকিন আইয়ুবীয়দের রাজত্বের বাইরের প্রান্তে ছিল এবং মুযাফফর গাজী এবং তার পুত্র কামিল মুহাম্মাদের রাজত্বকালে, যিনি ১২৪৭ (৬৪৫) সালে তাঁর উত্তরাধিকারী হন, শহরটি সেলজুক এবং মঙ্গোলদের কাছ থেকে ক্রমাগত হুমকির মধ্যে ছিল। সবচেয়ে গুরুতর হুমকির মধ্যে একটি ১২৪০-৪১ (৬৩৮) এ আসে যখন একটি মঙ্গোল দূতাবাস এসে শহরের আত্মসমর্পণের দাবি জানায়। কোনোভাবে মুযাফফর গাজী ঘুষ দিতে বা তাদের চলে যেতে রাজি করাতে সক্ষম হন। তিনি ১২৪৭ সালে মারা যান এবং তার পুত্র কামিল মুহাম্মদ তার স্থলাভিষিক্ত হন।
মির্জাপুর ইউনিয়ন, মিঠাপুকুর
মির্জাপুর ইউনিয়ন রংপুর জেলার মিঠাপুকুর উপজেলায় অবস্থিত একটি ইউনিয়ন। ইউনিয়নটির ইউনিয়ন পরিষদ বৈরাতীহাটে অবস্থিত। মোট ৯টি ওয়ার্ড নিয়ে এই ইউনিয়ন পরিষদটি গঠিত। মির্জাপুর ইউনিয়ন পরিষদের বর্তমান চেয়ারম্যান মো: শফিকুল ইসলাম।
গ্রাম
এই ইউনিয়ন ৯টি ওয়ার্ডে বিভক্ত, যেগুলি আবার নিম্নলিখিত গ্রাম নিয়ে গঠিত।
শিক্ষা
মির্জাপুর কাদেরীয়া ফাযিল মাদ্রাসা
কুম্ভ
কুম্ভ ( कुम्भ ) ( বাংলা : মাটির কলসি) হল ভারতে এক রকমের  মৃৎশিল্প। এটা কুমোরেরা তৈরি করেন, এঁদেরকে প্রজাপতিও বলা হয়ে থাকে।
হিন্দু, জৈন ও বৌদ্ধ পুরাণ অনুযায়ী কুম্ভ হল গর্ভের প্রতীক। এটা প্রতিনিধিত্ব করে  উর্বরতা, জীবন, মানব জাতির  উৎপাদনশীল শক্তি এবং ভরণ পোষণ। এটি সাধারণভাবে দেবী বিশেষ করে গঙ্গা দেবীর সঙ্গে সংশ্লিষ্ট।